У чарговы раз цудоўным перамоўшчыкам і сапраўдным дыпламатам паказаў сябе Пётр Парашэнка. Зразумела, што Пуцін выбіраў для перамоваў Мінск таму, што яму тут вельмі зручна і камфортна. Але Парашэнка прыляцеў зарання, і зрабіў так, каб расійскі прэзідэнт пачуваўся не асабліва ўпэўнена. Украінскі кіраўнік паразмаўляў з беларускім калегам, і абодва з задавальненнем канстатавалі на тэлекмеры, што паміж сінявокай і жоўта-блакітнай ніколі не было такіх добрых адносінаў, як зараз, вырашаныя ўсе спрэчныя пытанні, і гэтак далей. Паказаная ў навінах карцінка так і выпраменьвала задавальненне і аптымізм.